న్యూఢిల్లీ: గత ఏడాది నవంబర్ 8న నోట్ల రద్దు నిర్ణయం తర్వాత ఆదాయం పన్ను శాఖ అధికారులు ఇంతవరకూ దేశవ్యాప్తంగా జరిపిన దాడుల్లో స్వాధీనం చేసుకున్న నల్లధనం ఎంతో తెలుసా? రూ.4,807 కోట్లకు పైమాటే. ఇదంతా లెక్కల్లో చూపని నల్లధనంగా గుర్తించి స్వాధీనం చేసుకున్నదే.  ఇందులో రూ.112 కోట్ల విలువైన కొత్త నోట్లు కూడా ఉన్నాయి. ఆదాయం పన్ను వర్గాల సమాచారం ప్రకారం, నోట్ల రద్దు నిర్ణయం తర్వాత ఐటీ అధికారులు 1,138 దాడులు, సర్వే, ఎంక్వయిరీ ఆపరేషన్లు నిర్వహించారు. పన్నుల ఎగవేత, హవాలా లావాదేవీలకు సంబంధించి 184 నోటీసులు పంపారు. ఇదే సమయంలో రూ.609.39 కోట్ల రూపాయలు విలువచేసే నగదు, ఆభరణాలు స్వాధీనం చేసుకున్నారు. ఇందులో రూ.97.8 కోట్లు జ్యూయలరీ ఉంది. మొత్తం మీద జనవరి 5వ తేదీ వరకూ లెక్కల్లో చూపలేదంటూ అంగీకరించిన లేదా వెలికితీసిన మొత్తం రూ.4,807.45 కోట్ల వరకూ ఉన్నట్టు ఆదాయ పన్ను వర్గాలు చెబుతున్నాయి. అలాగే, మనీలాండరింగ్, లెక్కల్లో చూపని ఆస్తులు, అవినీతి తదితర ఆర్థిక నేరాలపై దర్యాప్తునకు సంబంధించి 525 కేసులను తమ సోదర సంస్థలైన సీబీఐ, ఎన్ఫోర్స్మెంట్ డైరెక్టరేట్ల దృష్టికి ఆదాయం పన్ను శాఖ తీసుకువెళ్లింది.
newdhilly: gatha edaadi navambar 8na notla raddu nirnayam tarvaata aadaayam pannu saakha adhikaarulu intavarakuu desavyaaptamgaa jaripina daadullo swaadheenam chesukunna nalladhanam entho telusa? roo.4,807 kotlaku paimate. idantaa lekkallo chuupani nalladhanamgaa gurtinchi swaadheenam chesukunnade.  indulo roo.112 kotla viluvaina kotta notlu kuudaa unnaayi. aadaayam pannu vargala samacharam prakaaram, notla raddu nirnayam tarvaata it adhikaarulu 1,138 daadulu, sarve, enkvairy aapareshanlu nirvahinchaaru. pannula egavetha, hawala lavadevilaku sambandhinchi 184 notisulu pampaaru. ide samayamlo roo.609.39 kotla roopaayalu viluvachese nagadu, aabharanaalu swaadheenam chesukunnaru. indulo roo.97.8 kotlu juyulari undi. mottam meeda janavari 5va tedee varakuu lekkallo chupaledantu angeekarinchina leda velikiteesina mottam roo.4,807.45 kotla varakuu unnattu aadaaya pannu vargaalu chebutunnaayi. alaage, manilandering, lekkallo chuupani aastulu, avineeti taditara aardhika neraalapai daryaaptunaku sambandhinchi 525 kesulanu tama sodara samsthalaina cbi, enforsment directoratel drushtiki aadaayam pannu saakha teesukuvellindi.